"Ayrıseçkilik - bizim üçün gənclər siyasəti bunu ifadə edir" (Audio)
2 fevral - Gənclər Günü: Azərbaycan gəncləri bu günü qeyd edirmi?
Azərbaycanda rəsmən Gənclər Günü kimi tanınan 2 fevralı gənclər təşkilatları qeyd edirlərmi? 2 fevral tarixi dünya gəncləri üçün heç bir məna kəsb etməyə bilər. Azərbaycanda isə bu tarix 1996-cı ildən bəri Gənclər Günü kimi qeyd olunur. Belə ki, həmin il prezident Heydər Əliyev bu barədə sərəncam imzalayıb. Wikipedia online ensiklopediyası iddia edir ki, bundan sonra bəzi MDB ölkələri, o cümlədən Şərqi Avropa ölkələri də 2 fevralı Gənclər günü kimi qeyd etməyə başlayıb. Bəs görəsən, Azərbaycanda rəsmən Gənclər Günü kimi tanınan bu günü gənclər sektoru, gənclər təşkilatları qeyd edirlərmi? (Yazı audiodan sonra davam edir) Müsbət Dəyişiklik gənclər təşkilatının idarə heyətinin üzvü Nərmin Rəhimli deyir ki, təşkilat üzvlərinin öz qərarlarına müdaxilə etməsə də, idarə heyəti daxilində üzvlərin bəziləri bu günü qeyd edirlər, bəziləri isə müəyyən səbəblərdən qeyd etmir: O, qərarın necə icra olunmasının başqa mövzu olduğunu deyir. “Ol!” Azərbaycan gənclər hərəkatının həmtəsisçisi, blogger Adnan Hacızadənin sözlərinə görə, təşkilat olaraq onlar fevralın 2-i də daxil olaraq ,bir çox günü qeyd edirlər. Ancaq “OL!” bu gün heç bir tədbir, onlayn aksiya keçirməyib. Adnan Hacızadə bunun səbəbini belə izah edir: Nərmin Məmmədova isə deyir ki, üzvü olduğu İrəli İctimai Birliyi bu günə böyük dəyər verir: Nərmin Məmmədovanın sözlərinə görə, ümumiyyətlə İrəli İctimai Birliyi gənclərə xidmət edən təşkilat olduğundan yalnız fevral ayının 2-i deyil, il boyu bütün layihələr gənclərə həsr olunur. O, layihələrin gənclərin inkişafına xidmət etdiyini bildirir. Nida! Vətəndaş Hərəkatının idarə heyətinin üzvü, blogger Etibar Salmanlı isə deyir ki, bu gün onun təmsil olunduğu təşkilatın gözündə adi günlərdən biridir və onun elə də ciddi bir əhəmiyyəti yoxdur. Səbəb? : Müsbət Dəyişiklik gənclər hərəkatından Nərmin Rəhimli də bu fikri bölüşür və bunu bir sözlə ifadə edir: Adnan Hacızadə deyir ki, gənclər siyasətinə dair komissiyanın sədrinin gənclərlə heç bir əlaqəsi olmayan Ramiz Mehdiyev olması da çox şeydən xəbər verir. Bundan başqa o, gənclərin bugünkü vəziyyətinin əsas iki sahədə aydın göründüyünü deyir: İrəli İctimai Birliyindən Nərmin Məmmədova isə 2011-2015-ci illər arası gənclər proqramınadiqqəti çəkərək deyir ki, 5 il müddətində gənclərin müxtəlif sahələrdə inkişafı üçün bir çox işlərin görülməsi nəzərdə tutulur. Onun sözlərinə görə, buraya xaricdə təhsil, işsizlik probleminin həlli kimi məsələlər daxildir: Nida! Vətəndaş Hərəkatından Etibar Salmanlı gənclərin fəallığı məsələsinə diqqət çəkərək deyir ki, hazırda gənclərin aktivlik durumu ürəkaçan olmasa da, bundan da zəif vaxtları olub: Əlbəttə Azərbaycanın Gənclər Günündə Azərbaycan gənclərinin bir-birinə sözləri də var. - Xüsusilə həbsdə olan dostlarımızı təbrik edirəm. Bu gün Gənclər Günü ilə bağlı ən çox təbrik olunası insanlar onlardır. Bu günün gənclər günü elan edilməsinin mahiyyəti ondan ibarətdir ki, gənclərin bu vətən üçün çalışdıqlarını vurğulamaq, onlara dəstəyi ifadə etmək. Məncə onlar bizim gələcəyimiz, yaxşı gün üçün bizdən daha çox çalışırlar. Buna görə həm təşəkkür edirəm, həm də Azərbaycan vətəndaşı olan bütün gəncləri ayrı-seçkilik etmədən təbrik edirəm”. - Sosial şəbəkələrdə nisbətən aktivliyimiz var. Hamı görür ki, istər blog sferasında, istər sosial şəbəkələrdə aktivik . Gənclərdən istərdik ki, daha da aktivləşsinlər. Bayram da olmasa, hər halda qeyd edənlərin bayramlarını təbrik edirik. - Hamının bayramını təbrik edirəm. Arzu edirəm ki, bütün imkanlardan istifadə etsinlər, özlərini daha çox inkişaf etdirsinlər və öz ölkələrini dünyada tanıtsınlar. - Çox istərdim ki, Azərbaycan gəncləri hər hərəkətində fikirləşsin ki, hamı onlar kimi olacaq. Çalışsınlar gündəlik həyatlarında nümunəvi gənc, vətəndaş olsunlar. Elə yaşasınlar elə bil doğurdan da Azərbaycanın taleyi sırf onlardan asılıdır, çünki doğurdan da bu belədir. Ən kiçik şeylərdən başlayaraq: yolu keçəndə; zibili nəyəsə atanda; dərslərə gedəndə; universitetdə rüşvətsiz imtahan verəndə fikirləşsinlər ki, bilavasitə bu ölkənin gələcəyi ondan asılıdır və bu insan düzgün addımlar atmalıdır! Amerikanın Səsində 2007-ci ildən fəaliyyət göstərir. "" proqramının təsisçisi və aparıcısı, "" həftəlik televiziya proqramının baş prodüseridir. Çoxsaylı siyasi, sosial və analitik müsahibə və reportajların müəllifidir.